
U hodu sa Slugom Božjim bratom Ivanom Bonifacijem Pavletićem 
“Bog mi je dao veliku milost, neka mu je zato hvala." 
Ovim riječima mladić Ivan Pavletić, redovnik Družbe Sinova Bezgrješne, 
imenom brat Bonifacije, predstavlja se svojoj rodbini i građanima Kutine. 
Poziv na posvećeni život u ime Bezgrješne čini ga sretnim, jer njegov 
način života “je veoma svet". 

Ivan Pavletić, rođen 25. lipnja 1864. u Zbjegovači, drugo je dijete 
Marijana Pavletića i Ane, rođene Stanković. Istog dana je kršten u crkvi 
Gospe Snježne u Kutini, župi koja se u to vrijeme protezala sve do rijeke 
Ilove. U dobi od 11 godina, u siječnju i veljači 1875. Ivan je iskusio bol 
siročeta, jer su mu umrli roditelji, pa su zajedno on, mlađi brat Vinko i 
starija sestra Ruža reorganizirali obiteljski život. Stric Vinko, čovjek 
pošten i ugledan u naselju Zbjegovača, preuzima vodstvo i sudbinu 
obitelji. Ivan, premda je pohađao osnovnu školu, posvećuje brigu stoci, 
vodi je na pašu i pomaže u obiteljskom gospodarstvu. 

To je isto tako vrijeme razmišljanja o budućnosti, dok koristi trenutke 
samoće na obližnjim brdašcima i uzduž prelijepe doline rijeke Ilove. To su 
također mjesta mnogih bitki u prošlosti između Otomana i kršćanskih 
knezova: ljepote i povijesti, mjesta koja ujedinjuju urođeni vjernički 
osjećaj i pomažu Ivanu uzdizati molitve i snove k nebu. Sudjelovanje u 
Euharistiji u Kutini, Gojlu i u Međuriću, omogućilo mu je dozrijevanje 
zauzetog kršćanskog poziva prema crkvenoj tradiciji. 

Napušta želju da postane liječnik, te uz pomoć strica prelazi u Kutinu, 
gdje izučava postolarski zanat. Ivan, u dobi od 14 godina, priznaje da 
mu ova promjena omogućuje svakidašnje sudjelovanje u Euharistiji i 
zadovoljavanje njegove vjerničke žeđi. 

Nakon završenog naukovanja prelazi u Križ, u radionicu majstora, a s 
21 godinu odlazi na rad u Graz, radionicu u Mariahilfestrasse. Pohađa 
“Društvo katoličke radničke mladeži", koje vodi mons. Wehr, a u 
prosincu 1885. privatno čini zavjet čistoće. Tu je upoznao mladića 
Alberta MdCllera i s njim dogovara odlazak u Rim kako bi ušli u 
redovničku zajednicu. 

U lipnju 1887. Ivan se vraća u Kutinu: pozdravlja se s rodbinom, a svoj 
imetak ostavlja bratu Vinku. O svojoj odluci da postane redovnik 
izvješćuje mons. Wehra i svog župnika Karla Pavčeca, a zagrebački 
nadbiskup izdaje mu pismo preporuke i Ivan preko Dalmacije stiže u Rim. 
28. lipnja 1887. Ivan je primljenu Družbu Sinova Bezgrješne. Primio 
ga je sam Utemeljitelj, blaženi Luigi Maria Monti. Započinje vrijeme 


pripreme (postulatura). Cijenjen je zbog svojih ljudskih i vjerničkih 
sposobnosti, te kao osoba vrlo raspoloživa za služenje bolesnicima u 
bolnici Santo Spirito. Svi su cijenili njegove ljudske i duhovne kvalitete. 
9. prosinca iste godine ulazi u novicijat i oblači redovničko odijelo 
Družbe. Sam otac Monti daje mu ime brat Bonifacije. 

Nakon trogodišnje formacije, koju je proveo studirajući Pravila 
redovnika oca Montija i njihovu duhovnost služenja bolesnicima i vršenja 
postolarskog zanata, u prosincu 1890. polaže prve redovničke zavjete. 


U Saronnu vrši svoj zanat postolara i poučava u tom poslu siročad. 
Njegove stručne sposobnosti, a nadasve njegova duboka duhovna i 
ljudska osjetljivost, pomažu mladima rasti u vjeri, ljubavi i nadasve nadi 
U bolju budućnost. Po povratku u Rim 1892., brat Bonifacije vrši dužnost 
zamjenika učitelja novaka. 25. ožujka 1896. polaže doživotne zavjete i 
u lipnju ga Utemeljitelj imenuje učiteljem novaka. Godinu dana kasnije, 4. 
studenog 1897. umire u Rimu od tuberkuloze u dobi od 33 godine. 


Sluga Božji brat Ivan Bonifacije Pavletić za života i nakon smrti priznat 
je kao svetac i taj glas traje sve do naših dana. Od klanjatelja Euharistije, 
štovatelja Bezgrješne i svetog Josipa, poslušnoga duhu i slovu Pravila 
života Sinova Bezgrješne, brat Bonifacije je definiran kao uzor 
evanđeoskog života, jer je znao prenijeti na malene i na mlade redovnike 
svoju duhovnost čovjeka, posvećenog Bogu i bližnjemu. Samu struku 
postolara stavlja u službu bolesnika i siročadi, izrađujući cipele za svaku 
potrebu. Molitva mu otvara viziju dobra, a njegov kratki život je 
neprestano nastojanje da bude bolji on sam i drugi, primjenjujući u 
svakom djelovanju ljubav. 

Slika cipela, koje treba ili popraviti ili napraviti, neka bude znak svima 
koji žele hrabro i zauzeto živjeti Evanđelje s uvjerenjem i vjernošću. Brat 
Bonifacije danas se predstavlja kao lik koji je aktualan u življenju 
blaženstava: siromaštva i jednostavnosti duha, dok nastoji otkrivati 
dubinsko dobro srca i uma. 


Ispravom “... naš je brat Bonifacije kao onaj biser koji je pronađen. 
Negdje je bio zakopan u našem sjećanju, u našem srcu. On je sada 
pronađen, njega smo izvukli iz zemlje i želimo da nam svijetli, da svijetli 
svojoj Kutini, da svijetli u našoj Hrvatskoj i ponosni smo da taj biser 
prepoznaju njegova braća ovdje u Rimu. Poći ćemo svojim kućama s 
jednim novim zadatkom, s jednom novom dužnošću da promičemo 
štovanje brata Bonifacija." (Kard. Josip Bozanić prigodom prijenosa 
posmrtnih ostataka - Rim, 28.09. 2008.). 


MOLITVA ZA ZAGOVOR SLUGE BOŽJEGA 
BRATA IVANA BONIFACIJA PAVLETIĆA 


Oče, 

koji po svom Duhu u svoje sinove i kćeri 
ulijevaš čežnju za svetošću, 
zahvaljujemo ti što si podario milost 
sluzi Božjem bratu Bonifaciju Pavletiću, | 
mladiću koji ti se posvetio u ime Bezgrješne, 
da uvijek vrši tvoju volju. 

Po tvojoj milosti bio je poslušan pozivu, 
vjeran u služenju bolesnicima, 

vođa u vjeri i radu napuštenoj djeci 

i svjedok evanđeoske ljubavi 

među mladim redovnicima. 

Po njegovu zagovoru udijeli nam milost 
koju te s pouzdanjem molimo. 

Po Kristu Gospodinu našem. Amen. 


S crkvenim odobrenjem 





Ako netko smatra da je po zagovoru sluge Božjega brata Bonifacija 
primio "milost" bilo koje vrste, molimo da pismeno dostavi 
na jednu od slijedećih adresa: 
DRUŽBA SINOVA BEZGRJEŠNE 
HR — 44320 KUTINA, Crkvena 64 








će uplatiti svoj doprinos u PBZ - IBAN: HR6023400091110431869 na tekući račun 


Družbe Sinova Be 






E-Mail: bonifacije il.com 
P Mariano Passerini Tel. +385 998616954 s 
E-Mail: maripass87 ail.com = 

Vicolo del Conte, 2 - 00148 ROMA _ Tel. +39 0666130800 
Padre Aleandro Paritanti Tel. +39 3486834918 


E-Mail: aleandroparitantiopadremonti.o 

Tko želi i ima mogućnost dati svoj prilog za promociju beatifikacije sluge Božjega brata Bonifacija 










vješne s naznakom: "ZA KAUZU BEATIFIKACIJE BRATA BONIFACIJA" 

